SL Uradni list Evropske unije C 184/13

Tožba, vložena 24. marca 2014 – Evropska komisija proti Republiki Sloveniji

(Zadeva C-140/14)

2014/C 184/17

Jezik postopka: slovenščina

Stranki

Tožeča stranka: Evropska komisija (zastopnika: E. Sanfrutos Cano in M. Žebre)

Tožena stranka: Republika Slovenija

Predlogi tožeče stranke

Komisija predlaga Sodišču Evropske unije naj:

— ugotovi, da Republika Slovenija s tem, ko od aprila 2009 ni sprejela zadostnih ukrepov za preprečevanje in odstranitev vnosa 13600 m3 zemeljskega izkopa, od katerega se 7 605,73 m3 uvršča med odpadke s klasifikacijsko številko 17 05 06 (zemeljski izkopi, ki niso zajeti v 17 05 05), približno 6000 m3 pa med odpadke s klasifikacijsko številko 17 05 05* (zemeljski izkopi, ki vsebujejo nevarne snovi) na lokaciji del za izgradnjo komunalne infrastrukture za poslovno cono Gaberje-jug, ni izpolnila svojih obveznosti iz členov 12, 13, 15(1), 17, in 36(1) Direktive 2008/98/ES (1) ter členov 5(3)(e), 6 v povezavi z Odločbo Sveta št. 2003/33/ES (2), 7, 8, 9, 11 in 12 Direktive 1999/31/ES (3) ter njenih Prilog I, II, III;

— ugotovi, da Republika Slovenija z odobritvijo vnosa zemeljskega izkopa, to je dejavnosti, ki šteje za predelavo odpadkov, na parceli št. 115/1 k.o. Teharje, ne da bi zagotovila, da na tej lokaciji pred tem ali sočasno niso bili vneseni nobeni drugi odpadki ter z nesprejetjem ukrepov za odstranitev odpadkov, ki niso zajeti z dovoljenjem, s te lokacije, ki jo je treba šteti za nezakonito odlagališče, ni izpolnila obveznosti iz členov 13 in 36(1) Direktive 2008/98/ES o odpadkih ter iz členov 5(3)(e), 6 v povezavi z Odločbo Sveta št. 2003/33/ES, 7, 8, 9, 11 in 12 Direktive 1999/31/ES ter njenih prilog I, II, III;

— Republiki Sloveniji naloži plačilo stroškov.

Tožbeni razlogi in bistvene trditve

Republika Slovenija s tem, ko od aprila 2009 ni sprejela zadostnih ukrepov za preprečevanje in odstranitev vnosa 13600 m3 zemeljskega izkopa, od katerega se 7 605,73 m3 uvršča med odpadke s klasifikacijsko številko 17 05 06 (zemeljski izkopi, ki niso zajeti v 17 05 05), približno 6000 m3 pa med odpadke s klasifikacijsko številko 17 05 05* (zemeljski izkopi, ki vsebujejo nevarne snovi) na lokaciji del za izgradnjo komunalne infrastrukture za poslovno cono Gaberje-jug, ni izpolnila svojih obveznosti iz členov 12, 13, 15(1), 17, in 36(1) Direktive 2008/98/ES ter členov 5(3)(e), 6 v povezavi z Odločbo Sveta št. 2003/33/ES, 7, 8, 9, 11 in 12 Direktive 1999/31/ES ter njenih Prilog I, II, III. Republika Slovenija z odobritvijo vnosa zemeljskega izkopa, to je dejavnosti, ki šteje za predelavo odpadkov, na parceli št. 115/1 k.o. Teharje, ne da bi zagotovila, da na tej lokaciji pred tem ali sočasno niso bili vneseni nobeni drugi odpadki ter z nesprejetjem ukrepov za odstranitev odpadkov, ki niso zajeti z dovoljenjem, s te lokacije, ki jo je treba šteti za nezakonito odlagališče, ni izpolnila obveznosti iz členov 13 in 36(1) Direktive 2008/98/ES o odpadkih ter iz členov 5(3)(e), 6 v povezavi z Odločbo Sveta št. 2003/33/ES, 7, 8, 9, 11 in 12 Direktive 1999/31/ES ter njenih prilog I, II, III.

(1) UL L 312, 22.11.2008, str. 3.

(2) UL L 11, 16.01.2003.

(3) UL L 182, 16.7.1999, str. 1.